
Rijeka, 10. veljače 2021.g.

POZIV NA KONFERENCIJU ZA MEDIJE


NAJAVA IZLOŽBE „MASKE PRIJE MASKICA“ U EXPORTU 


	U četvrtak, 11. veljače 2021.g. u 11.00 sati u Exportu na Delti održat će se konferencija za medije na kojoj će biti najavljena izložba „Maske prije maskica“.

Na konferenciji za medije govorit će:

· Ivan Šarar, pročelnik Odjela za kulturu Grada Rijeke
· Irena Kregar Šegota, direktorica RIJEKE 2020
· Tatjana Bandera Mrakovčić, ravnateljica OŠ Nikola Tesla, Rijeka
· Nikola Vrančić (Kolja) i Marina Vrančić, autori kolekcije Tradicijske maske Europe


Izložba „Maske prije maskica“, u organizaciji RIJEKE 2020 i suradnika, bit će postavljena u petak, 12. veljače 2021.g. u Exportu na Delti. Ona uključuje karnevalske kostime dječjih karnevalskih grupa riječkih osnovnih škola koje su tijekom ranijih godina sudjelovale na dječjoj povorci Riječkog karnevala, a postavlja se kao svojevrsni znak solidarnosti sa svim ljubiteljima maškara, tradicijskih pusnih običaja i karnevala, koji ove godine zbog iznimnih pandemijskih uvjeta nisu mogli sudjelovati u uobičajenim aktivnostima. 

Usto, na izložbi će se moći razgledati i figure tradicijskih maski Europe, čiji su autori i kreatori Nikola Kolja i Marina Vrančić. Njihova kolekcija sastoji se od unikatnih figura odjevenih u autentičnu opravu zvončara iz kraja iz kojeg potječu, a svaka je lutka ručni rad u koji je uloženo jako puno vremena, truda i ljubavi. 

Izložbu će dopuniti i plakati prošlih riječkih karnevala iz arhive Turističke zajednice grada Rijeke.

Izložba ostaje otvorena do 28. veljače 2021.g.


Unaprijed zahvaljujem na dolasku. 


Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

